## Rješenje kojim se Mariji Huljak daje suglasnost za obavljanje funkcije člana Uprave investicijskog društva Credos d.o.o. Zagreb

### NN 28/2011 (8.3.2011.), Rješenje kojim se Mariji Huljak daje suglasnost za obavljanje funkcije člana Uprave investicijskog društva Credos d.o.o. Zagreb

HRVATSKA AGENCIJA ZA NADZOR FINANCIJSKIH USLUGA

590

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu za izdavanje suglasnosti za obavljanje funkcije člana Uprave investicijskog društva Credos d.o.o. Zagreb, Kraljevićeva 6, na sjednici održanoj 24. veljače 2011. godine donijela je

RJEŠENJE

1. Mariji Huljak iz Sesveta, Ulica ljiljana 5a, rođenoj 2. svibnja 1971. godine, daje se suglasnost za obavljanje funkcije člana Uprave investicijskog društva Credos d.o.o. Zagreb, Kraljevićeva 6.

2. Izreka ovog rješenja objavit će se u »Narodnim novinama«.

Obrazloženje

Članovi investicijskog društva Credos d.o.o. Zagreb, Kraljevićeva 6, (dalje: Društvo), podnijeli su 10. prosinca 2010. godine, Hrvatskoj agenciji za nadzor financijskih usluga (dalje: Agencija) zahtjev za izdavanje suglasnosti Mariji Huljak iz Sesveta, Ulica ljiljana 5a, za obavljanje funkcije člana Uprave Društva, 26. siječnja i 2. veljače 2011. godine, dopune predmetnog zahtjeva.

U provedenom postupku Agencija je utvrdila da je uz predmetni zahtjev priložena sva dokumentacija propisana odredbama članaka 8., 9. i 10. Pravilnika o uvjetima i sadržaju zahtjeva za izdavanje suglasnosti za obavljanje dužnosti člana uprave investicijskog društva (»Narodne novine« broj 09/09, dalje: Pravilnik), te je utvrđeno da predložena kandidatkinja za člana Uprave Društva ispunjava sve uvjete propisane odredbama članka 21. Zakona o tržištu kapitala (»Narodne novine« broj 88/08, 146/08 i 74/09, dalje: ZTK) i Pravilnika.

U postupku odlučivanja o suglasnosti za obavljanje funkcije člana Uprave investicijskog društva, Agencija je, sukladno članku 22. stavak 4. ZTK, zatražila da kandidatkinja za člana Uprave investicijskog društva predstavi program vođenja poslova investicijskog društva.

Dana 3. i 16. veljače 2011. godine, predložena kandidatkinja za člana Uprave Društva, Marija Huljak, predstavila je program vođenja poslova Društva, te dokazala da ima stručna znanja i iskustvo za vođenje poslovanja investicijskog društva pažnjom dobrog stručnjaka. Stoga je Komisija za izdavanje suglasnosti kandidatima za obavljanje dužnosti člana uprave investicijskog društva donijela pozitivnu ocjenu o predstavljenom programu.

Slijedom navedenog, a na temelju odredbe članka 22. stavak 1. ZTK, Agencija je odlučila kao u točki 1. izreke ovog rješenja.

Podnositelj zahtjeva uplatio je naknadu i administrativnu pristojbu sukladno odredbi članka 4. stavak 3. točka 10. Pravilnika o vrsti i visini naknada i administrativnih pristojbi Hrvatske agencije za nadzor financijskih usluga (»Narodne novine« broj 155/09).

Sukladno odredbi članka 8. stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-02/25

Urbroj: 326-111-11-8

Zagreb, 24. veljače 2011.

Član Uprave
Ivo Šulenta, v. r.

Rješenje, NN 28/2011-590